**சபான்** அல்லது **சபான் மக்கள்** (மலாய்: *Kaum Saban* அல்லது *Orang Sa'baan*; ஆங்கிலம்: *Saban*, *Sa'ban*, *Sa'baan* அல்லது *Saban People*); என்பவர்கள் மலேசியா, சரவாக் மற்றும் இந்தோனேசியா கிழக்கு கலிமந்தான் (*East Kalimantan*) பகுதிகளில் வாழும் பழங்குடி தயாக்கு மக்கள் (*Indigenous Dayak People*) ஆகும்.

இவர்கள் மலேசியா ஒராங் உலு இனக் குழுவின் கீழ் வகைப்படுத்தப்பட்டு உள்ளனர். கெலாபிட் மக்களுடன் நெருங்கிய உறவுகளைக் கொண்டுள்ளனர்.

பொது
----

சரவாக் கெலாபிட் பீடபூமியில் ஒரு சபான் தயாக் கிராமம்.
சபான் மக்கள் வடகிழக்கு சரவாக்கின் தொலைதூர கெலாபிட் பீடபூமியில் உள்ள புனாங் கெலபாங் (*Punang Kelapang*) பகுதியில் வாழும் ஒரு சிறிய மக்கள் குழுவாகும். அந்த மலைப்பகுதிகளில் உள்ள முக்கியமான கிராமம் லோங் பங்கா (*Long Banga*). 

வேலை வாய்ப்புகளைத் தேடி சபான் மக்களில் பலர் மிரி (*Miri*) போன்ற நகர்ப் புறங்களுக்குச் சென்று விடுகின்றனர். எஞ்சியவர்கள் இன்னும் தங்கள் தாயகமான லோங் பங்கா (*Long Banga*), லோங் புவாக் (*Long Puak*), லோங் பாலாங் (*Long Ballong*), லோங் பெலுவான் (*Long Peluan*) ஆகிய இடங்களில் வாழ்கின்றனர்.

### இந்தோனேசிய சபான் மக்கள்

சபான் மக்கள் முதலில் இந்தோனேசியா, கிழக்கு கலிமந்தான் (*East Kalimantan*) பிராந்தியத்தில் உள்ள பகாவ் ஆற்றின் (*Bahau River*) மேல் பகுதியில் வாழ்ந்தனர். பின்னர் படிப்படியாகப் புலம்பெயர்வுகள் நடைபெற்றன.

சரவாக் நிலப்பகுதியிலான இடம்பெயர்வுகள் 1900-இல் தொடங்கி 1960-களின் பிற்பகுதி வரை நீடித்தன. ஏறக்குறைய 1,600-க்கும் குறைவான மக்கள்தொகையுடன், சரவாக்கில் உள்ள சிறிய இனக்குழுக்களில் சபான் குழுவும் ஒன்றாகக் கருதப்படுகிறது.

### கெலாபிட் கலாசார ஒற்றுமைகள்

சபான் மக்களுக்கும் கெலாபிட் (*Kelabit*) சமூகத்திற்கும் பல கலாசார ஒற்றுமைகள் உள்ளன. இருந்தாலும், சபான்கள் இன்றும் கூட வெளியாட்களுடன் அரிதாகவே பழகும் ஒரு தனித்துவமான வழக்கத்தைக் கொண்டவர்கள். வரலாற்று ரீதியாக இவர்கள் சிறப்புப் பெற்ற போர்வீரர்கள். 

சபான்கள் உழைப்பாளி மக்கள். போர்களில் துணிச்சலுக்கும் உறுதிக்கும் பெயர் பெற்றவர்கள். வாழ்க்கைத் தரத்தை மேம்படுத்த வேண்டும் எனும் வலுவான விருப்பத்தைக் கொண்டவர்கள்.

வாழ்வியல்
---------

ஒரு சபான் தயாக் சிறுமி.
சபான் தயாக் ஆலோங் பெண்கள்
ஒரு பொதுவான சபான் கிராமம், ஒரு நீளவீட்டை போன்ற சீரமைப்பில் கட்டப்பட்ட வீடுகளைக் கொண்டுள்ளது. தற்போது கிராமங்களில் தனி வீடுகளும் கட்டப் படுகின்றன. விவசாயம் இவர்களின் ஒரு முக்கிய பொருளாதார நடவடிக்கை. இடங்களை மாற்றி மாற்றி நெல் சாகுபடி (*Shifting Paddy Cultivation*) செய்வதுடன்; காபி, கரும்பு போன்றவற்றையும் பயிர் செய்கிறார்கள்.

அண்மைய காலங்களில் சபான்கள் பலர் நகர்ப்புறங்களில் வேலைகள் செய்கின்றனர். உள்புறங்களில் மரம் வெட்டும் மற்றும் தோட்டத் தொழில்களிலும் வேலை செய்கிறார்கள். 

### கல்வித்தரம்

சபான்கள் மத்தியில் கல்வித்தரம் அதிகமாக உள்ளது. பொதுவாக பள்ளி மாணவர்கள் உயர்நிலைப் பள்ளிக் கல்வியைத் தொலைதூர நகரங்களில் முடித்து விடுகிறார்கள். ஒரு சிலர் பல்கலைக்கழகம் மற்றும் கல்லூரிகளில் படித்த பட்டதாரிகளாகவும் உள்ளனர். 

சபான்கள் கூட்டுக் குடும்பங்களில் (*Extended Families*) வாழ்கின்றனர். நெருங்கிய உறவினர்களிடையே குழந்தைகளை தத்தெடுப்பது பொதுவானது. சபான் சமூகம் உயர்குடியினர் மற்றும் சாமானியர்களைக் கொண்டுள்ளது. முன்பு அவர்களிடம் ஓர் அடிமை வர்க்கமும் (*Slave Class*) இருந்தது. 

### சபான் மக்களின் நவீனமயம்

கிராமத் தலைவர்கள் பொதுவாக உயர்குடி வகுப்பில் இருந்து தேர்ந்து எடுக்கப் படுகிறார்கள். ஒரு சபான் தம்பதிகள் தங்கள் முதல் குழந்தை மற்றும் முதல் பேரக்குழந்தை பிறந்தவுடன் தங்கள் பெயர்களை மாற்றிக் கொள்கிறார்கள். 

காது மடல்களை நீட்டி தொங்க விடுவது (*Elongating Ear Lobes*); மற்றும் பச்சை குத்திக் கொள்வது போன்ற சில பாரம்பரிய நடைமுறைகள் கிட்டத்தட்ட அழிந்துவிட்டன. சபான் மக்கள் நவீனமயமாகி வருகிறார்கள். பழங்கால குடங்களையும் (*Antique Jars*) பாசி மணிகளையும் குலதெய்வமாக (*Heirlooms*) போற்றிப் பாதுகாக்கும் வழக்கம் இன்றும் இவர்களிடம் தொடர்கிறது.

மேற்கோள்கள்
-----------

1. 1 2 3 4  Project, Joshua. "Sa'ban in Malaysia". *joshuaproject.net* (ஆங்கிலம்). 28 January 2023 அன்று பார்க்கப்பட்டது.
2. ↑  Clayre, Iain F. C. S. (1970). "Notes on the Sa'ban Language". *Borneo Research Bulletin* **2** (1): 9.. பார்த்த நாள்: 2011-02-20.
3. ↑  "The Saban of Malaysia, numbering 1,700, are No Longer Unreached. They are part of the Borneo-Kalimantan people cluster within the Malay Peoples affinity bloc". *peoplegroups.org*. 28 January 2023 அன்று பார்க்கப்பட்டது.

சான்றுகள்
---------

* Clayre, Iain F. C. S. (1970). "Notes on the Sa'ban Language". *Borneo Research Bulletin* **2** (1): 9.. பார்த்த நாள்: 2011-02-20.

வெளி இணைப்புகள்
---------------

| * பா
* உ
* தொ
 சரவாக் மாநிலத்தின் இனக்குழுக்கள் |
| --- |
| 
* தயாக்கு மக்கள்
* புக்கித்தான்
* இபான்
* செலாக்கோ
* பிடாயூ
* ஒராங் உலு
* காயான்
* கெலாபிட்
* கென்னியா
* லுன் பாவாங்
* பெனான்
* புனான்
* சபான்
* உக்கிட்
* பிசாயா
* மெலனாவ்

 |

| * பா
* உ
* தொ
மலேசியா மலேசியாவின் இனக்குழுக்கள் |
| --- |
| **மலேசியர்** |
| *பூமிபுத்திரா* | 

|  |  |  |  |  |  |
| --- | --- | --- | --- | --- | --- |
| மலாய் மக்கள் | 

|  |  |
| --- | --- |
| பூர்வீகம் | 
* ஜொகூர்
* கெடா
* கிளாந்தான்
* மலாக்கா
* நெகிரி செம்பிலான்
* பினாங்கு
* பேராக்
* பெர்லிஸ்
* பகாங்
* சிலாங்கூர்
* திரங்கானு
* புரூணை
* கெடாயான்
* சரவாக்

 |
| பிற இடம் | 
* இந்தோனேசியா
	+ அச்சே
	+ பஞ்சார்
	+ பத்தாக்
		- மாண்டேலிங்
	+ பூகிஸ்
	+ ஜாவா
	+ பாவியான்
	+ மக்காசார்
	+ மினாங்கபாவு மக்கள்
* சாம் மக்கள்

 |

 |
| பூர்வீகப்பழங்குடிமக்கள் | 

|  |  |
| --- | --- |
| பழங்குடியினர் | 
* மலாய் மூதாதையர்
	+ சக்குன்
	+ நெகிரிட்டோ
	+ கனாக்
	+ ஒராங் லாவுட்
		- ஒராங் கோலா
		- ஒராங் செலாத்தார்
	+ செமலாய்
	+ தெமோக்
	+ தெமுவான்
* செமாங்
	+ பாத்தேக்
	+ லானோ
	+ சகாய்
	+ கென்சியூ
	+ கிந்தாக்
	+ மென்டிரிக்
	+ மிந்தில்
	+ மோஸ்
* செனோய்
	+ செமாய்
	+ மா மெரி
	+ செக் வோங்
	+ தெமியார்
	+ ஜாகுட்
	+ செமாக் பெரி

 |
| சரவாக் | 
* தயாக்கு மக்கள்
	+ புக்கித்தான்
	+ இபான்
	+ செலாக்கோ
	+ பிடாயூ
* ஒராங் உலு
	+ காயான்
	+ கெலாபிட்
	+ கென்னியா
	+ லுன் பாவாங்
	+ பெனான்
	+ புனான்
	+ சபான்
	+ உக்கிட்
* பிறர்
	+ பிசாயா
	+ மெலனாவ்

 |
| சபா | 
* கடசான்-டூசுன்
	+ தும்பாஸ்
	+ டூசுன்
	+ கடசான்
	+ கிவிஜாவ்
	+ லொத்துட்
	+ மங்காக்
	+ மரக்காங்
	+ மினாகொக்
	+ ஒராங் சுங்கை
	+ ருமானாவ்
	+ உருங்குசு
	+ தம்பானு
* பஜாவ்
* பிசாயா
* இடான்
* இல்லானுன்
* லுன் பாவாங்
* மூருட்
* சூலுக்
* திடோங்

 |

 |
| பிரனாக்கான் | 
* அரபு
* பாரசீகம்
* ஐரோப்பா
* ஜாவி
* சயாம்
* துருக்கி

 |

 |
| மலேசிய சீனர் | 
* ஒக்கியான்
* கண்டனீசு
* ஆக்கா
* அயினானீசு
* தியோசிவ்
* பூச்சௌ
* புத்தியான்
* பினாங்கு சீனர்
* பிரனாக்கான் (பாபா நோஞ்ஞா)

 |
| மலேசிய இந்தியர் | 
* மலேசியக் குசராத்திகள்
* பினாங்கு இந்தியர்
* பஞ்சாபி மக்கள்
* மலேசிய மலையாளிகள்
* மலேசிய இலங்கையர்
* மலேசியத் தமிழர்
* மலேசியத் தெலுங்கர்

|  |  |
| --- | --- |
| பிரனாக்கான் | சிட்டி |

 |
| கலப்புபரம்பரை | 
* மலேசிய யூரேசியர்
* சிந்தியர்

 |
| மலேசியாவிற்குகுடிவரவு | 
* ஆப்பிரிக்கர்
* அரபுக்கள்
* வங்காளதேசிகள்
* ரோகிஞ்சா
* தைவான் சீனர்
* மலேசிய தீமோர்
* மலேசிய பிலிப்பினோக்கள்
* வெளிநாடு வாழ் இந்தியர்கள்
* மலேசிய இந்தோனேசியர்
* மலேசிய ஈரானியர்
* மலேசிய ஜப்பானியர்
* மலேசிய யூதர்கள்
* மலேசிய கொரியர்
* மலேசிய நேபாளிகள்
* மலேசிய பாகிஸ்தானியர்
* மலேசிய சிங்கப்பூரியர்
* மலேசிய வியட்நாமியர்

 |